शिक्षकों ने ही कराई नकल, दो सस्पेंड भिंड-मुरैना में 82 नकलची पकड़े गए
भास्कर टीम|ग्वालियर-चंबल अंचल
बुधवार से शुरू हुई माशिमं की परीक्षा में 12वीं कक्षा के पहले पर्चे में मुरैना के बानमोर में तो एक केंद्र पर शिक्षकों ने ही नकल कराई। यहां दो शिक्षक सस्पेंड कर दिए गए। जिले में 47 नकलची पकड़े गए। उधर बानमोर समेत शहर के दो परीक्षा केंद्रों पर नकल कराने के लिए जमा भीड़ पर पुलिस ने लाठियां भांजीं। उधर भिंड में नकल को रोकने के लिए प्रशासन ने प्री-पीएससी की तर्ज पर परीक्षार्थियों की तलाशी ली। यहां ज्यादातर केंद्रों पर परीक्षार्थियों ने नंगे पैर परीक्षा दी। बावजूद इसके जिले भर में पहले ही दिन 35 नकलची पकड़े गए।
मुरैना| नकल कराने के लिए जमा भीड़ को खदेड़ती पुलिस।
hin_Deva bho_Deva hin_Deva hin_Deva